text: Efter dødsulykke: Unge i ny spritkørsel på Rømø
  13 juli 2013 kl. 05.24
  Blot to dage efter en dødsulykke på Rømø kunne politiet i nat anholde to yderligere to unge spritbilister. Rystende, siger politiet.
  Det er blot få dage siden, at en ulykke på Rømø kostede en ung esbjergenser livet. Her var den 20-årige fører af bilen påvirket. Alligevel fortsætter de unge med at køre berusede rundt.
  Natten til lørdag blev en 21-årig og en 23-årig anholdt for spirituskørsel i hver sin bil. De to mænds promiller er i skrivende stund stadig ukendt. Men uanset promillens størrelse ryster vagtchefen ved Syd- og Sønderjyllands politi:
  - Det undrer mig, at man kan glemme en dødsulykke så hurtigt. Normalt går der omkring 14 dage, før sådan en ulykke er glemt, men det er rystende, at vi kan anholde to spritbilister så kort tid efter, siger Ole Aamann til TV SYD.
  